
18 DR.31.3.2006 

 

Tuan Yang di-Pertua, sukan berperanan penting dalam memperkukuhkan 
keharmonian dan perpaduan negara.  Memupuk semangat patriotisme dan membangunkan 
masyarakat yang berdisiplin dan berdaya saing.  Malaysia akan terus mempromosikan 
Sukan massa dan sukan berprestasi tinggi.  Kita akan memberi penekanan ke arah 
menyemai budaya kesukanan di kalangan warga di samping berusaha mencapai 
kecemerlangan sukan di peringkat antarabangsa. 13 Kompleks Sukan Komuniti akan 
dibina.  Sektor swasta akan digalakkan untuk menyediakan kemudahan awam dalam 
rekreasi dan membiayai program-program sukan dan rekreasi. 

Keselamatan negara dan ketenteraman awam sangat mempengaruhi iklim politik 
dan iklim ekonomi. Negara yang bebas daripada ancaman dalam dan luar dapat 
meningkatkan keyakinan pelabur dan menjamin kestabilan politik.  Kadar jenayah di dalam 
negara akan ditangani dengan berkesan. Langkah memperbaiki keberkesanan 
perkhidmatan polis amat diberikan perhatian. Demikian juga pentingnya dipertingkatkan dan 
dimodenkan mekanisme pertahanan negara supaya kemerdekaan negara kekal berdaulat.   

Di samping peranan utama anggota dan tentera dan pasukan polis, seluruh warga 
diseru bersama membantu menjamin kestabilan seluruh negara supaya negara Malaysia 
kukuh bersatu dan teguh berpadu.  Pihak media, parti-parti politik, badan-badan bukan 
kerajaan serta orang-orang perseorangan perlulah prihatin akan isu-isu sensitif berhubung 
agama, kaum, budaya dan bahasa serta tidak juga mencetus isu sensasi yang boleh 
menjejas ketenteraman awam dan keselamatan negara.   

 

Teras kelima: Mengukuhkan Keupayaan Institusi dan Keupayaan Pelaksanaan 
Negara-  

Tuan Yang di-Pertua, misi nasional berserta Rancangan Malaysia Kesembilan 
dirangka berasaskan input, pandangan dan maklum balas pelbagai pihak.  Perancangan 
yang dibuat mungkin belum sempurna dan akan terus diperbaiki.  Namun apa yang lebih 
penting ialah, pelaksana yang bersungguh, cekap lagi berkesan. Rakyat mahu melihat 
keazaman politik dan ketegasan kerajaan melaksanakan rancangan ini, sebagai langkah 
pertama Misi Nasional untuk mencapai matlamat Wawasan 2020.   

Maka adalah menjadi tugas kerajaan untuk menyusun jentera pelaksanaan, 
pemantauan dan penilaian yang lebih efektif.  Menjadi tanggungjawab kerajaan membina 
upaya jentera tersebut dengan pembangunan modal insan kelas pertama.  Adalah menjadi 
hasrat kerajaan untuk menambah baik dan membina peraturan serta undang-undang sedia 
ada agar dapat memudahkan pembangunan dan mengurangkan halangan. 

Dengan itu kerajaan meletakkan pengukuhan institusi-institusi negara serta 
meningkatkan keupayaan pelaksanaan sebagai teras kelima Misi Nasional.  Kerajaan akan 
mengambil langkah menambahbaikkan diri dari segi organisasi, dari segi kemudahan dan 
persekitaran kerja, dari segi mutu tenaga kerja dan dari segi rangka peraturan dan undang-
undang.  Dengan langkah-langkah demikian, kerajaan berazam untuk memperbaiki prestasi 
perkhidmatan agensi barisan hadapan kerajaan serta meningkatkan sistem penyampaian 
perkhidmatan swasta terutamanya di kalangan GLC.   

Sebagai langkah khusus bagi memantapkan mekanisme pelaksanaan, 
pemantauan dan penilaian negara, sukacita saya memaklumkan di Dewan ini bahawa 
struktur dan hala cara Majlis Tindakan Ekonomi Negara (MTEN) akan disusun semula untuk 
memberi penumpuan kepada pelaksanaan program dan projek dan memastikan terdapat 
sistem penyampaian yang berkesan.  Saya juga bercadang untuk menubuhkan dua Badan 
Bertindak Pelaksanaan Negara.  Satu untuk memantau projek-projek Rancangan Malaysia 
Kesembilan yang mempunyai impak tinggi bagi rakyat... 

[Tepuk] 

Badan kedua bagi memantau program masyarakat perdagangan dan perindustrian 
bumiputera generasi baru. Kedua-dua badan bertindak ini akan dipengerusikan oleh 
Perdana Menteri dengan keanggotaan yang disertai oleh Timbalan Perdana Menteri, 
Menteri-Menteri berkaitan serta Ketua Setiausaha Negara.  Badan-badan bertindak tersebut 



Tuan Yang di-Pertua, sukan berperanan penting dalam memperkukuhkan keharmonian dan perpaduan negara. Memupuk semangat patriotisme dan membangunkan masyarakat yang berdisiplin dan berdaya saing. Malaysia akan terus mempromosikan Sukan massa dan sukan berprestasi tinggi. Kita akan memberi penekanan ke arah menyemai budaya kesukanan di kalangan warga di samping berusaha mencapai kecemerlangan sukan di peringkat antarabangsa. 13 Kompleks Sukan Komuniti akan dibina. Sektor swasta akan digalakkan untuk menyediakan kemudahan awam dalam rekreasi dan membiayai program-program sukan dan rekreasi. Keselamatan negara dan ketenteraman awam sangat mempengaruhi iklim politik dan iklim ekonomi. Negara yang bebas daripada ancaman dalam dan luar dapat meningkatkan keyakinan pelabur dan menjamin kestabilan politik. Kadar jenayah di dalam negara akan ditangani dengan berkesan. Langkah memperbaiki keberkesanan perkhidmatan polis amat diberikan perhatian. Demikian juga pentingnya dipertingkatkan dan dimodenkan mekanisme pertahanan negara supaya kemerdekaan negara kekal berdaulat. Di samping peranan utama anggota dan tentera dan pasukan polis, seluruh warga diseru bersama membantu menjamin kestabilan seluruh negara supaya negara Malaysia kukuh bersatu dan teguh berpadu. Pihak media, parti-parti politik, badan-badan bukan kerajaan serta orang-orang perseorangan perlulah prihatin akan isu-isu sensitif berhubung agama, kaum, budaya dan bahasa serta tidak juga mencetus isu sensasi yang boleh menjejas ketenteraman awam dan keselamatan negara. Teras kelima: Mengukuhkan Keupayaan Institusi dan Keupayaan Pelaksanaan Negara- Tuan Yang di-Pertua, misi nasional berserta Rancangan Malaysia Kesembilan dirangka berasaskan input, pandangan dan maklum balas pelbagai pihak. Perancangan yang dibuat mungkin belum sempurna dan akan terus diperbaiki. Namun apa yang lebih penting ialah, pelaksana yang bersungguh, cekap lagi berkesan. Rakyat mahu melihat keazaman politik dan ketegasan kerajaan melaksanakan rancangan ini, sebagai langkah pertama Misi Nasional untuk mencapai matlamat Wawasan 2020. Maka adalah menjadi tugas kerajaan untuk menyusun jentera pelaksanaan, pemantauan dan penilaian yang lebih efektif. Menjadi tanggungjawab kerajaan membina upaya jentera tersebut dengan pembangunan modal insan kelas pertama. Adalah menjadi hasrat kerajaan untuk menambah baik dan membina peraturan serta undang-undang sedia ada agar dapat memudahkan pembangunan dan mengurangkan halangan. Dengan itu kerajaan meletakkan pengukuhan institusi-institusi negara serta meningkatkan keupayaan pelaksanaan sebagai teras kelima Misi Nasional. Kerajaan akan mengambil langkah menambahbaikkan diri dari segi organisasi, dari segi kemudahan dan persekitaran kerja, dari segi mutu tenaga kerja dan dari segi rangka peraturan dan undang- undang. Dengan langkah-langkah demikian, kerajaan berazam untuk memperbaiki prestasi perkhidmatan agensi barisan hadapan kerajaan serta meningkatkan sistem penyampaian perkhidmatan swasta terutamanya di kalangan GLC. Sebagai langkah khusus bagi memantapkan mekanisme pelaksanaan, pemantauan dan penilaian negara, sukacita saya memaklumkan di Dewan ini bahawa struktur dan hala cara Majlis Tindakan Ekonomi Negara (MTEN) akan disusun semula untuk memberi penumpuan kepada pelaksanaan program dan projek dan memastikan terdapat sistem penyampaian yang berkesan. Saya juga bercadang untuk menubuhkan dua Badan Bertindak Pelaksanaan Negara. Satu untuk memantau projek-projek Rancangan Malaysia Kesembilan yang mempunyai impak tinggi bagi rakyat... [Tepuk] Badan kedua bagi memantau program masyarakat perdagangan dan perindustrian bumiputera generasi baru. Kedua-dua badan bertindak ini akan dipengerusikan oleh Perdana Menteri dengan keanggotaan yang disertai oleh Timbalan Perdana Menteri, Menteri-Menteri berkaitan serta Ketua Setiausaha Negara. Badan-badan bertindak tersebut.